ન્યૂઝીલેન્ડના ઘરેલુ ક્રિકેટમાં જોય કાર્ટર અને બ્રેટ હેમ્પટ નામના બેટ્સમેનોએ વિસ્ફોટક બેટિંગ કરતાં વિલિયમ લુડીકની ઓવરમાં તાબડતોડ 43 રન ફટકાર્યા હતા. ધ ફોર્ડ ટ્રોફીની એક મેચસેન્ટ્રલ ડિસ્ટ્રીક્ટ અને નોર્થન ડ્રિસ્ટ્રીક્ટ વચ્ચે રમાઈ હતી. મેચ દરમિયાન આ વર્લ્ડ રેકોર્ડ બન્યો હતો. નોર્થન ડિસ્ટ્રીક્ટની ટીમ બેટિંગ કરી રહી હતી, ત્યારે એક સમયે ટીમનો સ્કોર 5 વિકટે 95 રન હતો. 5મી વિકેટ આઉટ થયાની સાથે જ મેદાન પર આવેલા જોય કાર્ટર અને બ્રેટ હમ્પટને સેન્ટ્રલ ડિસ્ટ્રીક્ટના બૉલર વિલિયમ લુડીકની બોલિંગને ફટકારી હતી.